મંત્રાલયના જણાવાયા અનુસાર ફિઝિકલ શેર્સ ચોરાઈ જાય, ગુમાઈ જાય કે પછી છેતરપિંડી થાય એવા જોખમને ધ્યાનમાં લેતા ડિમેટ સ્વરૂપે શેર્સ રાખવાના નિર્ણયથી લાભ થશે. તદુપરાંત આ પગલાંથી પારદર્શકતા વધવાથી કોર્પોરેટ વહીવટ સિસ્ટમમાં સુધારો કરવામાં સહાય થશે અને બેનામી શેરહોલ્ડિંગ અને પાછલી તારીખેથી શેર્સ જારી કરવા જેવી ગેરરીતિને અટકાવી શકાશે, એમ યાદીમાં જણાવાયું હતું. ડિપોઝિટરીઝ અને શેર ટ્રાન્સફર એજન્ટ્સ સાથેના સહયોગમાં તેમના શેર્સને ડિમેટ કરવામાં પબ્લિક કંપનીઓ અનુકૂળતા કરી આપશે એવી ધારણા છે, એમ યાદીમાં વધુમાં જણાવાયું હતું.